Боян Бойчев
Души до поискване

chitanka.info

На костюмите им минава модата,

Обувките бързо се износват

А душите чисти на хората

Гаснат, гаснат, гаснат.

Да не забравяме, откъдето сме тръгнали,

Забързани в хаоса на стремежите

Или в апатия вяло прегърнали,

Оплетени в призрачни мрежи.

Купете си костюми по модата,

Или облечете старите, ако искате,

Но запазете душите си, хора,

Запазете ги в писмо до поискване.

есента на 2001 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.